Зэрлэг нугас

Зэрлэг нугас (Anas platyrhynchos), нь Нугасныхан овгийн шувуу юм. Тэд Хойд Америк, Европ, Ази, Африк, Шинэ Зеланд болон Австралид тархан нутаглана. Зэрлэг нугас нь нүүдлийн шувуу бөгөөд өвлийн улиралд өмнө зүгийн дулаан газар өвөлждөг.

Бараг ихэнх гэршүүлсэн нугас энэхүү зэрлэг нугаснаас гаралтай байна.

 Гадаад төрх 
 alt=Duck flying. It has a yellow bill, green head with white collar, brown body with blue wing feathers and orange feet.|thumb|Нисэж буй эрэгчин. thumb|Газардаж буй эмэгчин thumb|Эрэгчин

Зэрлэг нугас нь 56-65 см урт, далавчаа дэлгэхэд 81-98 см, 0.9-1.2 кг жинтэй юм. Үржлийн улиралд эрэгчин нугас ногоон толгой, улбар шардуу, хар үзүүртэй хошуу гээд андашгүй байдаг. Эмэгчин зэрлэг нугас нь бор цайвардуу зүстэй. Үржлийн бус үед эрэгчин нугас эмэгчинтэй төстэйдүү зүстэй болох ч, шар хошуу, улаавтар цээжээр ялгагдана. 

 Зан авир 
Энэхүү нугас нь цэцэрлэгт хүрээлэн, жижиг нуур цөөрөм болон гол, чийглэг газар өвс ногоо идэшлэн бэлчдэг. Мөн тэднийг мэлхий идэж байсан тухай бүртгэл бий. Үүрээ голдуу голын эрэг хөвөнд засдаг ч, үргэлж голын ойролцоо байгаад байдаггүй. Зэрлэг нугас олноор сүрэглэн амьдардаг.

 Үржил 

Хос зэрлэг нугасны эмэгчин нь өндөглөж эхэлмэгц эрэгчин нь орхиж явдаг байна. Голдуу 8-13 өндөг гаргаж, 27-28 хоног дарна. Дэгдээхэй нь биеэ даасан байх ба өөрсдөө хорхой шавьж олж идэн, сэлж чадах ба эх нь дэргэд нь байн хамгаалдаг. 

 Зургийн цомог 

 Цахим холбоос 

 RSPB A to Z of UK Birds
 Birds in Backyards
 Birdguides Mallard Page
 Mallard videos, photos & sounds on the Internet Bird Collection
 Mallard Information and Photos - South Dakota Birds and Birding
 Mallard Information - Cornell Lab of Ornithology
 Massachusetts Breeding Bird Atlas
 Ageing and sexing (PDF) by Javier Blasco-Zumeta
 Video of Mallard perched on roof

Ангилал:Нугас
Ангилал:Агнуурын шувуу